<http://schema.org/articleBody>
" La reforma laboral no est\u00E0 tancada. El consell de ministres va aprovar ahir la seva proposta, que ara s&amp;#039;haur\u00E0 de debatre i votar a les Corts Generals. Gr\u00E0cies a la seva majoria absoluta, el Partit Popular podria aprovar la reforma exactament com l&amp;#039;ha dissenyat el govern espanyol, per\u00F2 la patronal i els sindicats creuen que Mariano Rajoy preferir\u00E0 pactar el text amb altres partits abans que imposar les seves tesis. Si aix\u00F2 es confirma, la reforma segurament acabar\u00E0 patint algunes modificacions, que tant els representants dels treballadors com els dels empresaris temen que siguin importants. La patronal Pimec creu que la proposta del govern espanyol &amp;quot;va en la bona direcci\u00F3&amp;quot;, per\u00F2 tem que durant el tr\u00E0mit parlamentari s&amp;#039;introdueixin &amp;quot;esmenes que dilueixin moltes de les q\u00FCestions anunciades&amp;quot;. Pimec va afirmar en un comunicat que la reforma inclou molts punts &amp;quot;importants&amp;quot; que feia temps que reclamaven. A l&amp;#039;altra banda, la UGT va criticar que la proposta estigui dissenyada per &amp;quot;satisfer els mercats&amp;quot;. Josep Maria \u00C1lvarez, secretari general del sindicat a Catalunya, va afirmar ahir que la reforma es pot endurir especialment pel que fa a la negociaci\u00F3 col\u00B7lectiva. La CEOE aplaudeix La principal patronal espanyola, la CEOE, va aplaudir ahir l&amp;#039;anunci del consell de ministres: &amp;quot;\u00C9s un pas imprescindible i substancial en el proc\u00E9s de modernitzaci\u00F3 de la nostra legislaci\u00F3 laboral per aproximar-nos a la flexibilitat del nostre entorn&amp;quot;. &amp;quot;La reforma \u00E9s \u00E0mplia i profunda&amp;quot;, va afirmar l&amp;#039;organitzaci\u00F3. En canvi, la patronal catalana Foment del Treball es va mostrar m\u00E9s esc\u00E8ptica amb la reforma perqu\u00E8 creu que segueix sense donar resposta &amp;quot;a la situaci\u00F3 molt dif\u00EDcil&amp;quot; que viu l&amp;#039;economia.Les organitzacions d&amp;#039;aut\u00F2noms estaven m\u00E9s satisfetes per la reforma, que inclour\u00E0 una deducci\u00F3 de 3.000 euros per als aut\u00F2noms i petites empreses que contractin menors de 30 anys. De tota manera, una de les principals associacions, l&amp;#039;ATA, va demanar que se&amp;#039;ls permeti utilitzar aquesta deducci\u00F3 en el pagament de les seves quotes a la Seguretat Social. Els grans sindicats espanyols no van voler opinar ahir i van preferir esperar a avui, que ser\u00E0 quan es podran con\u00E8ixer tots els detalls de la reforma gr\u00E0cies al fet que el text complet es publicar\u00E0 al  Butllet\u00ED Oficial de l&amp;#039;Estat (BOE). CiU satisfeta; el PSOE protesta CiU, un dels partits amb qui el PP podria pactar la reforma, creu que la proposta &amp;quot;est\u00E0 ben orientada&amp;quot;, per\u00F2 creu que hauria d&amp;#039;anar acompanyada d&amp;#039;un &amp;quot;pla de xoc contra l&amp;#039;atur&amp;quot;, perqu\u00E8 la reforma no generar\u00E0 ocupaci\u00F3 a curt termini. El Partit Socialista va plantejar que possiblement \u00E9s il\u00B7legal i inconstitucional. &amp;quot;Si hi ha un dret adquirit [la indemnitzaci\u00F3 de 45 dies per any treballat] que es canvia sense ra\u00F3 objectiva \u00E9s discutible&amp;quot;, va afirmar Jes\u00FAs Caldera, portaveu del PSOE a la comissi\u00F3 de treball. &amp;quot;Crec que atempta contra el principi d&amp;#039;igualtat&amp;quot;. Per la seva banda, Esquerra Unida va demanar als ciutadans que protestin al carrer. &amp;quot;\u00C9s un atac als drets laborals dels treballadors&amp;quot;, va dir Cayo Lara, coordinador federal d&amp;#039;IU."^^<http://www.w3.org/2001/XMLSchema#string>
<http://www.ara.cat/cronica/Sindicats-patronal-temen-tramit-parlamentari_0_644335641.html>